b'\n_START_ARTICLE_\nDrupal\n_START_SECTION_\nJedro\n_START_PARAGRAPH_\nDrupal jedro je osnovni element Drupala kot takega. Kot privzeto omogo\xc4\x8da spreminjanje, dodajanje in raz\xc5\xa1irjanje vsebine spletne strani tako anonimnim uporabnikom kot registriranim uporabnikom (po presoji administratorja strani) in je dostopna obiskovalcem po \xc5\xa1tevilnih izbirnih kriterijih. Jedro prav tako vsebuje hierarhi\xc4\x8dni taksonomski sistem, kateri omogo\xc4\x8da, da vsebino kategoriziramo in ozna\xc4\x8dujemo (Angl. Tagging) s klju\xc4\x8dnimi besedami za la\xc5\xbeji kasnej\xc5\xa1i dostop do njih._NEWLINE_Nekaj modulov, ki pridejo v paketu Drupal jedra: statistika obiska in vpisov na stran, napredno iskanje, blogi, komentarji, forumi, ankete, podpora za OpenID, podpora za gostovanje ve\xc4\x8d strani na enem ogrodju, ipd. V jedru je vklju\xc4\x8dena tudi podpora za prilagoditev osnovnega izgleda strani in barvne sheme, jezikovna podpora za 66 jezikov (med njimi tudi sloven\xc5\xa1\xc4\x8dina).\n_START_SECTION_\nModul\n_START_PARAGRAPH_\nModul je zbirka datotek, ki vsebujejo dolo\xc4\x8dene funkcije napisane v programskem jeziku PHP. Zaradi tega ker se programska koda dodanih modulov izvaja v sklopu celotne spletne strani, lahko moduli uporabljajo vse \xc5\xbee obstoje\xc4\x8de funkcije, spremenljivke in strukture v programski kodi Drupal jedra. Zaradi tak\xc5\xa1nega na\xc4\x8dina delovanja se lahko koda posameznega modula izvaja na specifi\xc4\x8dnih mestih v jedru Drupala. S tem se izbolj\xc5\xa1a tudi funkcionalnost jedra samega. Poznamo dve vrsti modulov, to so "jedrni" moduli (ti so \xc5\xbee vklju\xc4\x8deni v ogrodje Drupal in skrbijo, da stran sploh deluje) in pa "prispevani" (angl. contributed) moduli, ki so prispevani s strani Drupalove skupnosti. Slednje lahko posami\xc4\x8dno prenesemo iz spleta, jih namestimo in omogo\xc4\x8dimo v Drupalu. Vse razen nekaj za delovanje pomembnih jedrnih modulov, je mogo\xc4\x8de tudi onemogo\xc4\x8diti glede na potrebe spletne strani.\n_START_SECTION_\nSkupnost\n_START_PARAGRAPH_\nDrupal ima zavidljivo veliko skupnost uporabnikov in razvijalcev. Stran Drupal.org ima \xc5\xbee ve\xc4\x8d kot 1,000,000 uporabnikov strani in ve\xc4\x8d kot 13.500 uporabnikov z razvijalskimi ra\xc4\x8duni. Za dokumentacijo trenutno skrbi 373 \xc4\x8dlanov skupnosti. \xc4\x8clani skupnosti so prispevali \xc5\xbee ve\xc4\x8d kot 3 milijone komentarjev na spremljana vpra\xc5\xa1anja._NEWLINE_Tudi v Sloveniji ima Drupal zvesto, sicer ne veliko \xc5\xa1tevil\xc4\x8dno skupnost. Prvi zbor slovenske skupnosti je bil 14. septembra 2010.\n_START_SECTION_\nVarnost\n_START_PARAGRAPH_\nDrupalova politika je, da je vsaka varnostna luknja javno objavijo, vendar \xc5\xa1ele takrat ko je \xc5\xbee izdan popravek za doti\xc4\x8dno napako. Administratorji Drupal strani so samodejno obve\xc5\xa1\xc4\x8deni o novih izdajah popravkov preko namenskega modula Update Status v verzijah 6.x oziroma preko upravljalca posodobitev (Update Manager) v verzijah 7.x._NEWLINE__NEWLINE_Zraven \xc5\xbee vgrajenega modula je na voljo \xc5\xa1e veliko \xc5\xa1tevilo modulov, ki dodatno pomagajo varovati stran pred neza\xc5\xbeelenimi vdori in zlorabami strani. Med omembe vrednimi varnostnimi moduli, je skoraj nujen modul za vsako stran postavljeno na ogrodju Drupal imenovan Security Review.'